
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind abrogarea procedurii referitoare la cererea de oferte prevăzută în Ordonanţa de Urgenţă a Guvernului nr.60/2001 privind achiziţiile publice, cu care comisia noastră a fost sesizată în fond cu adresa Biroului Permanent nr.  Pl-x 614 din 5 decembrie 2005.
	PREŞEDINTE,

Mihai Nicolae Tănăsescu

RAPORT

asupra propunerii legislative privind abrogarea procedurii referitoare la cererea de oferte prevăzută în Ordonanţa de Urgenţă a Guvernului nr.60/2001 privind achiziţiile publice
Cu adresa nr. Pl-x 614 din 5 decembrie 2005, Biroul Permanent conform art.89 din Regulamentul Camerei Deputaţilor, modificat şi completat prin H.C.D. nr. 34/2005, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind abrogarea procedurii referitoare la cererea de oferte prevăzută în Ordonanţa de Urgenţă a Guvernului nr.60/2001 privind achiziţiile publice
La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.
Prezenta propunere legislativă are ca obiect de reglementare abrogarea unor texte din Ordonanţa de Urgenţă a Guvernului nr.60/2001, referitoare la contractarea pe bază de cerere de ofertă a achiziţiilor publice, pentru a evita posibilitatea apariţia unor eventuale acte de corupţie.

Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 24 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 28 noiembrie 2005.

Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative privind abrogarea procedurii referitoare la cererea de oferte prevăzută în Ordonanţa de Urgenţă a Guvernului nr.60/2001 privind achiziţiile publice, în şedinţa din data de 14.12.2005, comisia propune respingerea din următoarele considerente:
- procedura de cerere de ofertă reprezintă o procedură simplificată, care are drept fluidizare procesul de achiziţie a acelor produse, servicii sau lucruri care, deşi au valori mici, sunt necesare în activitatea curentă a oricărei instituţii publice:

- din lista articolelor propuse la abrogare s-au omis o serie de articole şi alineate (art.23,art.66, alin.(2), (21) şi (3) ale art.23) care cuprind reglementări referitoare la procedura de achiziţie prin cerere de ofertă;
- în prezent la Ministerul Finanţelor Publice se lucrează la un proiect de lege privind achiziţiile publice cu scopul de a se asigura transpunerea prevederilor noilor directive comunitare în materie. Unul dintre obiective propuse este şi acela de perfecţionare a modului de derulare a procedurii de cerere de ofertă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


            Consilier parlamentar:
             Onete Alexandru

